**PROJEKT - HRVATSKI NARODNI VLADARI**

**(INTEGRIRANI DAN - 9. ožujka 2015.)**

**CILJ PROJEKTA**

1. Upoznati i istražiti o značajnim ličnostima hrvatske povijesti

2. Napisati priču u prvom licu / monolog

3. Izraditi kostime da dočaraju to doba

4. predstaviti se i prezentirati zadane teme /legenda o doseljavanju Hrvata, prezentirati pojedinosti o hrvatskim vladarima, prezentirati tko se i na koji način u 19. st. borio da hrvatski jezik bude službeni jezik u Hrvatskoj, prepričati zanimljivu priču o Domovinskom ratu, prezentirati jednu kulturno-povijesnu znamenitost u RH

**INTEGRIRANI DAN**

MK – Dokumentarni film – Hrvatski narodni vladari

HJ - Vladimir Nazor, Kralj Tomislav i njegovi dvorjani

- jezično izražavanje – pisanje priče u prvom licu / monolog na temu hrvatskih vladara

- lektira - Ivana Brlić Mažuranić : Šuma Striboro

GK - slušanje glazbe iz doba hrvatskih kraljeva

* prikaz krunjenja kralja Tomislava

LK - Volumen i masa u prostoru – modeliranje / izrada dvoraca

- Arhitektura i urbanizam – gradnja utvrda i gradova

- Volumen i masa u prostoru – izrada mača i štitova, izrada kostima

- Točka i crta – kompozicija /suveniri – kameni ulomci

M - rješavanje zadataka na temu hrvatske povijesti

PiD - Prezentacija legendi o doseljavanju Hrvata, upoznavanje značajnih ličnosti hrvatske povijesti, pričanje zanimljive priče o Domovinskom ratu, prezentacija kulturno povijesne znamenitosti u RH

TZK - Viteška igra

Učenici su istraživali i prikupljali podatke tijekom mjeseca veljače i ožujka, dio plana smo odradili na satovima, a dio ćemo prezentirati i uživati u prošlosti Hrvatske.

**KULTURNI IDENTITET I MEĐUKULTURNA DIMENZIJA**

1. Istražiti i upoznati se s dolaskom Hrvata u novu domovinu te primanjem

kršćanstva

1. Upoznati najznačajnije hrvatske narodne vladare
2. Razumjeti da je Hrvatska tijekom prošlosti imala svoju državu i bila u zajednici s drugim narodima
3. Spoznati potrebu formiranja jedinstvenog hrvatskog jezika u 19. st. i potrebe njegova očuvanja
4. Nabrojati i opisati osnovne događaje i okolnosti koje su oblikovale i oblikuju

zavičaj i domovinu

1. Opisati djelovanje nekih važnih pojedinaca u prošlosti hrvatskog naroda
2. Prepoznati važnost poznavanja hrvatske povijesti i sudjelovati u očuvanju zavičajne i kulturne baštine u zavičaju, domovini i svijetu

**ISHODI**

1. Razvijati interes i ljubav prema hrvatskoj povijesti (hrvatskoj prošlosti), razvijanje domoljubnih i rodoljubnih osjećaja

2. Upoznati i istražiti prve hrvatske narodne vladare te osvijestiti uspješnost vladavine svakog vladara

3. Nabrojati plemićke obitelji i prostore kojima su vladali, razumjeti borbu za hrvatsku samostalnost, razvijanje snalaženja u vremenu i prostoru, primjenjivati ranije stečeno znanje, izgraditi pravilan stav prema hrvatskoj prošlosti

4. Razvijati ljubav prema materinskom jeziku, svom narodu, kulturi, umjetnosti, običajima, toleranciji prema drugim narodima, kulturama, promicati ljubav i ponos za domovinu

5. Razvijati domoljublje te poštovanje i zahvalnost prema svima koji su branili domovinu, iskazati zahvalnost i uvažavati branitelje u stvaranju Republike Hrvatske

6. Iskazati zanimanje, ljubav i pravilan stav prema kulturnoj baštini cijele naše domovine te nužnost čuvanja te baštine za buduće generacije

1 . AKTIVNOST

Slajd na kojem je slika – Dolazak Hrvata u današnju domovinu / pripovijedanje

Čitanje legende o dolasku Hrvata / prezentiraju dva učenika

2. AKTIVNOST

Hrvatski knezovi i kraljevi - pojedinačno prezentiraju učenici koji su pronašli što više pojedinosti o njihovu životu

1. Knez Trpimir
2. Knez Branimir
3. Knez Domagoj
4. Kralj Tomislav - krunidba kralja Tomislava , papin izaslanik kruni kralja Tomislava – čitanje teksta uz slušanje glazbe iz toga doba (slajd na kojem je slika kralja Tomislava)
5. Kralj Dmitar Zvonimir
6. Kralj Zvonimir
7. Kralj Petar Krešimir IV

3. AKTIVNOST

Pisanje monologa – Ja hrvatski knez, kralj

Čitanje učeničkih radova

4. AKTIVNOST

Borba za hrvatski jezik – jedan učenik će prezentirati tko se i na koji način u 19.st. borio da hrvatski jezik bude službeni jezik u Hrvatskoj

Čitanje učeničkog rada koji smo odradili na satu hrvatskog jezika – Od prve izgovorene riječi do prve pročitane knjige

5. AKTIVNOST

Nabrajanje naziva svih država u kojima su živjeli Hrvati u 20. st.

6. AKTIVNOST

Domovinski rat – slajd na kojem je slika - Vodotoranj u Vukovaru

Prepričavanje o svemu što je važno o Domovinskom ratu, pričanje zanimljivih priča o herojima Domovinskog rata – prezentira nekoliko učenika

7. AKTIVNOST

Kulturno - povijesne znamenitosti u RH

Prezentacija učenika koji su istražili što više podataka o kulturno povijesnoj znamenitosti / uz svaku prezentaciju slijedi slajd na kojem je slika / Eufrazijeva bazilika u Poreču, Starogradsko polje na otoku Hvaru, Šibenska katedrala svetog Jakova, Dioklecijanova palača u Splitu, Stari dio Dubrovnika, Povijesna jezgra Trogira

8. AKTIVNOST

Rješavanje matematičkih zadataka na temu hrvatske prošlosti (pisano dijeljenje)

9. AKTIVNOST

Viteška igra